Københavns Adresseavis, 1803-01-17
Hr. Johann Labes, Kiøbmand i Danzig, havde en Ladning i Hænde, hvis Værd skal have beløbet sig til 6 Tønder Guld, og befragtede med samme i Sommeren 1801 det svenske Skib Louisa, Capt. Truld Tørngren fra Carlshavn til St. Petersburg. Denne Skipper, som foruden en Bogholder, Johann Ahlstedt, havor en Besætning af 5 Mand ombord, gik den 25 Junii 1801 tilligemed flere Skibe til Seils fra Danzig, men forlod snart den ordentlige Cours, gik til den svenske Øe Øeland og lagde sig sammesteds for Anker i Bøda. Her fortang Tørngren sin Bestem gelse, paastod at være kommen fra Riga og at være ladet med Korn. Han udgav sig ogsaa selv for Styrmand, men Bogholderen Ahlstedt for Skipper. Den sidste reiste strax efter Skibets Ankomst til Carlscrona og derefter kom Kiøbmændene Otter og Karstrøm sammesteds tilligemed en Mægler, ved Navn Lovall, under hvis Opsyn den betydeligste Deel af Ladningen blev losset Natten imellem den 29de og 30te og bragt paa 2 Pelandske Jagter til Carlscrona. Efterat dette var passeret kom Ahlstedt igien ombord og Torugren gik atter til Søes. Men strax efter opkom Uenighed i mel Skipper og Bogholder, hvoraf Følgen blev, at den sidste meget mishandlet og med en brækket Arm og endeel Saar i Hovedet blev kastet i Rummet. Tørngren tog ogsaa de Penge til sig, som Bogholderen, der ikke var sikker paa sit Liv, havde betroet til 2. Matroser, og beholdt dem. Under Reisens Fortsættelse borede nu Tørnøren Huller i Skibet og forsynede dem med Spundser, som han ved Ankomsten til Skiærene ved Nortelge tildeels selv igien udtrak. Her lod han ogsaa sine Folk støde Hullerne større ved en saa kaldet Koesod, og forbød dem, aldrig at nævne Ahlstedts Navn eller opdage det Forefaldne, tog endnu de i Skibet værende Uhre og Gods til sig, forlod derpaa med sit Mandskab Skibet og dette sank med den ulykkelige Ahlstedt, som allerede i nogle Dage havde smægtet i Skibsrummet i Elendighed og hielpeløs Tilstand. Tørngren og hans Besætning, Styrmanden Jonas Lustig undtagen, gik strax derpaa den 8 Julii til Nortelge og aflagde her den sædvanlige edelige Forklaring, at Ulykken var skeet uden nogens Skyld, at intet kunde bjerges uden Livet, og at Styrmanden Luftig, som havde villet redde Skibsjournalen og et Kompas, var gaaet under med det hastig siunkne Skib. Paa denne betydelige Ladning havde man, som man let kan tænke, søgt og erholdt endeel Assurancer, for hvilke dog Affarandeurerne i Lübeck ved en Assurandeurs Opmærksomhed sammesteds, som allerede havde fattet Mistanke til Skipperen Torngren og derfor hurtig advarede dem, ere blevne temmelig frie. Denne Uhæld opvakte altsaa Opmærksomhed, som blev saa meget større, da man i Lübeck vægrede sig ved at betale Afladeren. Hr. Labes i Danzig en Assurance paa 70000 Mk., og man havde yttret for ham, at der, om ikke alle Ahnelser slog Feil, forestod en sørgelig Skjebne i Anledning af Skibet Louisa. Ved denne Mistanke kom Sagen da ogsaa til nærmere Undersøgning og lykkeligviis faldt den i Hr. Johann Peter Dailly's Hænder, en vit, som og indsigtsfuld Kiøbmand i Carlscrona, hvem det snart lykkedes at opdage den foregivne druknede Styrmand Jonas Luftig og at faae ham arresteret. Dette havde strax efter til Følge, at Skipperen Tørngren ogsaa blev beskyldt og han og hans øvrige Medhielpere kom i Arrest og Forhør, Kiøbmændene Otter og Kar strøm flygtede, dog blev den første igien indhentet. Undersøgel, sen er bleven ført af en dertil nedsat kongelig Ret, de vigtigste Actstykker af Processen, hvoraf det hidtil fortalte for det meste er et Udtog, ere trykte, Deeltagerne ere overbeviiste og Dommen er den 14 Septbr. d. A. fældet saaledes: 1) Skipperen Trul Tørneren skal halshugges og hans Legeme lægges paa Steile. Hans Formue henfalder til Processens Omkostninger. 2) Styrmanden Jonas Lustig og 3) Matrosen Diur Mattson, som havetaget Deel i alle Skipperens Forbrydelser, skulle halshugges. 4) Handelsmanden Gustav Otter skal betale Ladningens stirdobbelte Værdie eller han bliver pidsket med 120 Slag, maae paa en Søndag giøre offentlig Bod i Kirken og 3 Aar giøre Fæstningsarbeide i Carlscrona. Hans Formue bliver ligeledes anvendt til Omkostningerne. 5) Mægleren Hans Lovall og 6) Kron=Districts Executoren Franz Lovall miste deres Embeder, fordi de have været behielpelige ved Varenes Lysning, og skulle een Maaned sidde paa Vand og Brød og derefter i 3 Aar giøre Fæstningsarbeide i Carlscrona. Deres Formue bliver confiskeret til Omkostningerne. 7) Postskipperen Pehr Lunderen faaer af samme Aarsaglige Straf. 8) Extra-Biesidderen Niels Jonssens og 2) Karlen Anders Person skal sidde 28. Dage i Fængsel paa Vand og Brød, for at have ført de lossede Varer i deres Baade til Carlscrona. 10) Strandrideren Peter Volter Rothmann skal miste sin Tieneste og sidde 16 Dage paa Vand og Brød, for ikke at have iagttaget sine Pligter som Toldbetient. 11) Lodsen Olof Olsen skal af samme Aarsag sidde i 12 Dage i Fængsel paa Vand og Brød. De øvrige idømte Pengestraffe, for at have kjøbt af de løssede Vare og drevet Smughandel dermed, høre ikke til denne Sag.